
Narva linna välisvalgustus
1. ASJAOLUD JA MENETLUSE KÄIK

Narva linna välisvalgustuse arendamine on suunatud valguslahenduste funktsionaalse ja esteetilise külje parandamisele. Tähtsaks peetakse linna atraktiivse välisilme ja ajaloolise pärandi, sh muinsuskaitseliste väärtuste esiletoomist. Samuti on tähelepanu pööratud elukeskkonna liiklusohutusele. Narva välisvalgustuse puhul on rõhuasetus turvalisusel, parkide, hoonetevaheliste jalgteede ja suurema turvariskiga piirkondade valgustamisel. Seejuures on eesmärk tagada rajatiste – tänavate, kõnniteede, rattateede ja väljakute optimaalne funktsionaalne valgustus, mis vastaks normatiividele. 
Narva linna eesmärk on vähendada kõikide valgustuspunktide energiatarvet, kahandades valgustite keskmist võimsust, võttes kasutusele energiasäästlikud LED-valgustid ja teised tehnoloogiad. Energiasäästumeetmete võtmise peamised kriteeriumid on majandustõhusus ja vastavus teevalgustuse standardile .

Narva linna tänavatel välisvalgustuses kasutatakse naatriumlambid kõige suurema elektri tarbimisega. Naatriumlampide asendamisel  LED-lampide vastu on energiatõhusus märkimisväärne. Kaasaegsed tehnoloogiad aitavad energiakulusid säästa, mis võimaldab vähendada energia tarbimise kulud ligikaudu 70%.

LED-lambid parendavad ka linnade ohutust ja heaolu. Nimelt on turvakaamerate pildi kvaliteet valge valgustuse puhul tunduvalt parem ja kindlasti suurendab hea valgustus tajuvat turvalisust. 
Tänavavalgustus on kujunenud iga linnakeskkonna lahutamatuks osaks, mis tagab elanikele turvalise ja ohutu liiklemise ning võimaldab ühtlasi muuta linnaruumi kellaajast sõltumata avatuks ja aktiivselt kasutatavaks. Samas teede ja tänavate valgustamisega seotud kulud on energiahinna kasvades muutunud koormaks paljudele omavalitsustele, mistõttu otsitakse järjepidevalt uusi lahendusi energiasäästuks. Levinud energiakokkuhoiu meetodiks nii Eestis kui mujal on lambipirnide väljakeeramine ja valgustite väljalülitamine. Samas ei tohiks saadav kokkuhoid tulla linnaelanike turvatunde ja liiklusohutuse arvelt, kuivõrd uudsed lahendused võimaldavad tunduvalt intelligentsemat lähenemist energiakokkuhoiule – üheks võimaluseks on võtta kasutusele senisest ulatuslikumalt innovatiivsed ja keskkonnasõbralikud leed- ehk valgusdioodlambid.

Kõrgrõhu naatriumlambid nõuavad pidevat hooldust ja neid tuleb välja vahetada keskmiselt iga nelja aasta tagant. LED-lampidel on pikem eluiga ning nad on loodussõbralikud ja kahjutud keskkonnale. 
Viimaste kümne aasta jooksul Narva linn tellis mitmeid ehitusprojekte, kus on kavandatud ka välisvalgustuse rekonstrueerimistöid, kuid ehitusprojektides ei ole planeeritud välisvalgustuse rekonstrueerimisel paigaldada LED-lampe. 
Narva linna välisvalgustuse nõuded olid määratud Narva Linnavalitsuse 27.05.2013.a. korraldusega nr 494-k “Narva Linna välisvalgustus”. Vastavalt 27.05.2013.a. korraldusele nr 494-k “Narva Linna välisvalgustus” Narva linna haldusterritooriumil linnale kuuluva välisvalgustuse rekonstrueerimiseks ja/või uue välisvalgustuse ehitamise ehitusprojektide kavandamisel ning varem projekteeritud välisvalgustuse rekonstrueerimise ja/või uue välisvalgustuse ehitamise projektide realiseerimisel kavandada ainult LED-lampe või mõni muu energiasäästlikum tehnoloogia.

Narva linn aktiivselt tegeleb linna infrastruktuuri renoveerimisega, sh tänavavalgustusega. Seega on tekkinud vajadus tänavavalgustuse rakendatud nõuete täiendamiseks, nimelt LED-valgustite nõuete osas.

2.    ÕIGUSLIKUD ALUSED

2.1.Kohaliku omavalitsuse korralduse seaduse § 30 lõike 1 punkti 3 kohaselt valla- või linnavalitsus lahendab ja korraldab kohaliku elu küsimusi, mis ei kuulu volikogu pädevusse
2.2 Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.
3. OTSUS

3.1. Narva linna haldusterritooriumil linnale kuuluva välisvalgustuse rekonstrueerimiseks ja/või uue välisvalgustuse ehitamise ehitusprojektide kavandamisel ning varem projekteeritud välisvalgustuse rekonstrueerimise ja/või uue välisvalgustuse ehitamise projektide realiseerimisel kavandada ainult LED-lampe või mõni muu energiasäästlikum tehnoloogia.
3.2. Hanke dokumentatsiooni koostamisel arhiivis olevate ehitusprojektide alusel, kui ehitusprojektides on ettenähtud linnale kuuluva välisvalgustuse rekonstrueerimine ja/või uue ehitamine arvestada käesoleva korralduse punktiga 3.1. 
3.3. Enne 2016. aasta detsembrikuus korraldatud hangete alusel sõlmitud lepingute järgi 2016. aastal teostatavatel ehitustöödel, mille koosseisus on linnale kuuluva välisvalgustuse rekonstrueerimine ja/või uue ehitamine ning kui hankedokumentatsiooni tingimuste kohaselt on ette nähtud vastav võimalus, vahetada ehitusprojektikohased lambid LED-lampide vastu. 
3.4. Kehtestada tänavavalgustuse LED-valgustite minimaalsed nõuded (LISA 1).

4. RAKENDUSSÄTTED

4.1. Tunnistada kehtetuks Narva Linnavalitsuse 27.05.2013.a. korraldusega nr 494-k “Narva Linna välisvalgustus”
4.2.Käesolev korraldus jõustub seadusega ettenähtud korras.

4.3. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

LISA 1 
1. Valgustite tehnilised nõuded.
	
	Tüüp
	Tingimus

	1
	Nimipinge (V)
	230

	2
	Nimisagedus (Hz)
	50

	3
	Ühe partii valgustite värvustemperatuuride erinevus (°K )
	≥250

	4
	Minimaalne võimsustegur cosφ 
	0,95

	5
	Värviesitusindeks (CRI)

	
	valgusvärvus 3000 K
	≥ 80

	
	valgusvärvus 4000 K
	≥ 70

	6
	LED-valgusti tööiga (tund)
	≥ 120 000

	7
	Minimaalne valgusti valgusviljakus peale optilisi ja termilisi kadusid ( lm/W) (sõiduteedel)
	≥ 140 Lm/W

	8
	IP klass 
	IP66

	9
	Vandaalikindluse klass 
	IK09

	10
	Temperatuuritaluvus ( °C )
	-40...+40

	11
	Valgusvärvus (K) langeb vahemikku

	
	parkides
	3000 K

	
	sõiduteedel
	4000 K 

	
	ülekäiguradadel
	5500 K

	12
	Valgusjaotus
	asümmeetriline

	13
	Jahutuselement
	passiivne

	14
	Kaldenurga muutmise võimalus (º)

	
	posti topp 
	-0…+15

	
	ponsooli kinnitus
	-20…0

	15
	Valgustegevuse reguleerimise valmidus (1-10V)
	10-100% nominaalist

	16
	Valgusti välisosade pinnaviimistlus
	pulbervärv


2. Valgustite üldised nõuded:

1. Valgustid peavad omama kehtivad ENEC ohutusmärgist ja sertifikaati.

2. Valgustites kasutavad valguselemendid peavad omama ENEC sertifikaati 
3. Valgustites kasutavad liiteseadised (draiverid) peavad omama ENEC ohutusmärgist ja sertifikaati 
4. Valgustil peab olema rõhutasandusklapp või membraan, et vältida kondensvee tekkimist

5. Valgustil peab olema toodetud EL-s ja omama CE märgist, millel peab olema vastavusviitele 2006/95/EC ja 2004/108/EC

6. Valgusti peab olema uued, toodetud Euroopa Liidus ning mitte varem kui 2006. 
7. Valgustil peab olema varustatud paigalduskaabliga

8. Kõik valgustid peavad sobima kasutamiseks kohalikes kliimatingimustes. 

9. Valgusti peab olema kergelt hooldatav 
10.Valgusti peab omama II kaitseklassi 
3. Nõuded valgusti konstruktsioonile:

1. Valgusti korpus koos jahutuselemendiga peab olema valmistatud ilmastikule vastupidavast alumiiniumisalast või samaväärsest või paremate soojusvahetuslike omadustega metallist, tagamaks loomulikku soojusvahetust. Sundjahutamist (näit ventilaator, pumbad vms) kasutada ei ole lubatud.

2. Valgusti peab olema eraldi seadmega kaitstud min 10 kV liig- ja impulsspingete eest
3. Valgusti tehniline lahendus peab tagama kliimatingimustele vastava pikaealise valgustisisese mikrokliima, kaitsma valgusti tihendeid ega laskma kondensveel valgustisse tekkida.

4. Valgusti konsoolikinnitus peab tagama valgusti muutumatu asendi konsoolil ka tugevate tuulte korral.

5. Valgusti konstruktsioon peab olema teostatud selliselt, et valgusti korpus, elektroonika ja leedmoodul on sama potentsiaali alla ühendatud ning tagama avatud valgusti korral nii elektroonikale kui ka leedmoodulile kaitse elektristaatilise ülepinge eest.

6. Valgustite liiteseadised peavad olema varustatud juhtimisvalmidusega või olema eelhäälestatud. 
7. Valgustid peavad omama vähemalt 7 aastast garantiid valgustile tervikuna. Valgusti varuosad peavad olema kättesaadavad 10 paigaldusajale järgneva aasta jooksul.

8. Eelistatakse elegantset, minimaalset valgustite disaini.
4. Nõuded valgustite tootelehel või kasutusjuhendis esitatavale informatsioonile:

1. Valgusti peab omama tootja firma poolt väljastatud korrektset eesti- ja/või inglisekeelset paigaldus- ja hooldusjuhendit. Hooldusjuhend peab andma selged juhised valgustile lubatud puhastusmeetmete kohta ning muud seadme kasutamisel vajalikku informatsiooni.

2. Valgustid peavad käivituma sujuvalt, nende tooteleht või kasutusjuhend peab sisaldama infot käivitusvoolude suuruse ja aja kohta. Samuti peavad olema välja toodud soovituslikud andmed kaitselülitite väärtuste ja rakenduste kohta sõltuvalt valgustite arvust paigaldises.

3. Pakutavatel valgustitel peavad olema valgusarvutuste teostamiseks eulumdata failid, mille kohta võib tellija küsida kahtluse korral mõõtelabori goniomeetrilist protokolli. Valgusarvutusfailid peavad olema saadaval tootja kodulehelt vabalt alla laetavad ilma registreerimise ja parooli taotluseta.
4. Juhul kui tööde käigus tekib vajadus muuta valgusti tüüp teistsuguseks võrreldes projektis ettenähtuga, tuleb teostada uued valgusarvutused ja kooskõlastada need (kirjalikult) tellija, täitja, linnakunstnikuga ja peaarhtitektiga.
Lisaks eeltoodule, Narva linna haldusterritooriumil linnale kuuluva välisvalgustuse rekonstrueerimisel ja/või uue välisvalgustuse ehitamisel rakendavad järgmised nõuded:

1. Juhul, kui töid teostatakse alal, mille läheduses olid hiljuti (kuni 2 aastat tagasi) paigaldatud uued valgustid, peab projekteerija enne projekteerimist tutvuma kõrval olevate valgustite lahendustega, ning pakkuma variante, mis sobivad juba loodud keskkonda.

2. Ühe linnatänava ulatuses peavad kõik valgustid olema sama disainiga. Ei ole lubatud sellised lahendused, kus pool tänavat on lahendatud ühte moodi valgustitega, ning teine - teisega. Erandjuhtudel on lubatud kasutada sama tänava puhul mitte täpselt samu, kuid väga sarnase disainiga (nii korpuse kui valguselemendi paigutuse poolest) valgusteid.

3. Ülekäiguradasid valgustavad valgustid peavad olema paigaldatud eraldi postidele. Ei ole lubatud sellised lahendused, kus kõrge masti külge kinnitatakse ülekäiguraja valgustamiseks mõeldud valgustit.

4. Valgustite disain peab olema kooskõlastatud peaarhitektiga.
